**ΔΕΛΤΙΟ ΤΥΠΟΥ**

**Ο Κορυφαίος Έλληνας Καλλιτέχνης,** [**Γιώργος Καλούδης**](https://www.yiorgoskaloudismusic.com/) **παρουσιάζει το "**[**The Classical Cretan Lyra Project**](https://classicalcretanlyra.com/)**" στο** [**Oslo Concert Hall**](https://oslokonserthus.no/program/the-classical-cretan-lyra-project)

Όσλο, Νοέμβριος 2023

Το παραδοσιακό ηχόχρωμα της Κρητικής Λύρας συναντά την κλασική μουσική στο "The Classical Cretan Lyra Project", μια εκδήλωση που διοργανώνεται από την [ARTience by\_PhonoQuest ΑΜΚΕ](https://artience.gr/the-classical-cretan-lyra-project-at-oslo/) στο Oslo Concert Hall, στις 25 Νοεμβρίου 2023.

Το "The Classical Cretan Lyra Project" είναι το αποτέλεσμα της 20ετούς έρευνας του τσελίστα, λυράρη και συνθέτη, Γιώργου Καλούδη με την οποία προτείνει την εισαγωγή της Κρητικής λύρας στην κλασική μουσική. Το Project αναδεικνύει την ελληνική μουσική καινοτομία και τον ελληνικό πολιτισμό και στόχος του είναι να προωθήσει την καινοτόμο πρόταση σε διεθνές επίπεδο.

Το "The Classical Cretan Lyra Project" έχει λάβει διεθνή αναγνώριση και θετικές κριτικές από σημαντικά περιοδικά και επιφανείς διεθνούς μουσικούς οργανισμούς όπως η [MusicAeterna](https://musicaeterna.org/) του καταξιωμένου μαέστρου, Θεόδωρου Κουρετζή. Επίσης, το 2023 σημείωσε μια σημαντική και ιστορική συμμετοχή, για την πορεία της Κλασικης Κρητικής Λύρας, στο διάσημο φεστιβάλ κλασικής μουσικής, το Salzburg Festival.

Η συναυλία διοργανώνεται υπό την αιγίδα της Ελληνικής Πρεσβείας στο Όσλο και υπό την αιγίδα και οικονομική υποστήριξη του Υπουργείου Πολιτισμού, με σκοπό την ενίσχυση του κύρους του ελληνικού πολιτιστικού προϊόντος διεθνώς.

Αυτή η σημαντική εκδήλωση αποτελεί την τέλεια ευκαιρία για τους λάτρεις της μουσικής να απολαύσουν την ξεχωριστή ομορφιά του ήχου της κρητικής παραδοσιακής λύρας και να ανακαλύψουν την αρμονική σύνδεση της με το ρεπερτόριο της κλασικής μουσικής.

Περισσότερες πληροφορίες για την εκδήλωση και εισιτήρια είναι διαθέσιμα στην ιστοσελίδα του Oslo Concert Hall:

<https://oslokonserthus.no/program/the-classical-cretan-lyra-project>

Μην χάσετε αυτήν τη μοναδική ευκαιρία να γίνετε μέρος της μουσικής καινοτομίας!

Βίντεο του καλλιτέχνη με δείγμα της συναυλίας: [Marin Marais - La Rêveuse](https://www.youtube.com/watch?v=xifMRsLFRkk), [Marin Marais - Musette](https://www.youtube.com/watch?v=CWm-WvlVMSk), [Anonymous (England 1225 A.D.) - Mirie it is while sumer ilast](https://www.youtube.com/watch?v=a_-kSPX5neI)